Chishawasha maruwa ari kuMaodzanyemba kweHarare nechekuMabvazuva kwemugwagwa unoenda kwaMutoko, maruwa aya ari mudunhu reMashonaland East. Dunhu iri rakavakwa zvikoro zveKereke yeRhoma zvinosanganisira: Chishawasha Primary School; St. Dominic's High School; St. Ignatius College; St. Joseph's Primary School; St. Peter's Claver Primary School neChishawasha Regional Seminary.

Shoko iri rinoshandiswazve kureva munhu akaberekwa nemunin'ina kana mukoma waamai vako - (older male cousin born to mother's sisters). Mukoma kana munin'ina wababa ari kurehwa pano anenge ari munhu wechikadzi.

Bhodhoro (bottle in English) chinu chine mutsipa wakatetepa uchienda kumuromo wakavhurika. Bhodhoro chinu chakagadzirwa nenzira yekuti chinokwaniswa kuvhara nechivharo chinomonerwa kumuromo kwacho kwakavhurika. Mabhodhoro anokwanisa kunge akagadzirwa negirazi, simbi, plastic zvichingodaro.

Mwedzi waNdira ndiwo mwedzi wokutanga wegore. Zita remwedzi uyu rakabva paizwi rinoreva zvipembenene zvinonzi zvindira (black beetle). Nokudaro mwedzi waNdira unonzi ""mwedzi wendira"".

Tichitevedza maonero mamwe, mburungwagama ndiyo inonzi hemisphere kuEnglish. Saka southern hemisphere inenge yonzi mburungwagama rekuchamhembe

Mbeva haicheri mwena usina mabudiro. Apa kureva - Munhu akangwara anogara aziva mabudiro ake patsekwende kana kuti anoziva kuti anozogona sei zvinhu zvaatanga.

Chizivano chakatekeshera muZimbabwe, zvokuti munhu ane hama yake pachinzvimbo chakakwirira anotarisira kuti ichamugadza pakanaka uyewo hama iri panzvimbo yakakwirira inotarisirwa kuti inge ichichengetedza vekwayo.

Mubvochi (one who guesses or speaks off the point) apa kureva munhu ari kutaura zvekufembera kana ari kutaura akatayika kubva panyaya iri mudariro.

Munhukadzi kana mukadzi zvinoreva munhu akasikwa zvokukwanisa kutakura mwana mukati make - nokumwe kutaura anonzi muzvare. Shoko rokuti mukadzi rinonyanya kushandiswa pamuzvare akura, kana ari mudiki anonzi musikana.

Sarudzo yokuti darisanwa idivi ripi uye hwaro divi ripi inodudzirwa nokuti timire mugonyo ripi. Muzendami ndiye murefu anoramba aine zita rimwechete - uyu haachinje. Divi rakabatana negonyo ratiri kushanda naro ndiro rinova hwaro, repiri rakaita mutwi nehwaro ndiro rinova darisanwa. Zvizhinji zvichatsanangurwa muchikamu chePimagonyonhatu, (trigonometry) chichatevera mberi.

Mhesvi (catalyst in English) mishonga inobatsira kukasira kwekurongwa patsva kwemaatomu kana mishonga miviri ichiita muvandu wemishonga. Mhesvi inoderedza simba rinodiwa kuti maatomu ari mumishonga arongwe patsva pakuvanduka kwemishonga.

Muchato unokwanisa kuitirwa muKereke kana kuitirwa mudare raMudzviti. Vanochata vanowanza kunge vaine vafakazi vanopupura kuti vaona muchato uwu vachiisa runyoro rwavo pagwaro remuchato. Mukadzi anenge achichata anonzi mwenga, murume anenge achichata anonzi sakuwana kana kuti zenda - saka vachati vanenge vari zenda nomwenga.

John Nkomo aiva mumwe wevatungamiri webato reZAPU munguva yehondo yerusununguko yeZimbabwe. Mushure mokuwana kuzvitonga, murume uyu akapinda muhurumende ari mumiriri webato reZAPU zvakare.